CELEX: 32017D2316
Language: sl
Date: 2017-12-12 00:00:00
Title: Izvedbeni sklep Komisije (EU) 2017/2316 z dne 12. decembra 2017 o razveljavitvi Odločbe 92/176/EGS o zemljevidih, ki se zagotovijo za uporabo omrežja Animo (notificirano pod dokumentarno številko C(2017) 8316) (Besedilo velja za EGP. )

14.12.2017   
            
            
               SL
            
            
               Uradni list Evropske unije
            
            
               L 331/78
            
         IZVEDBENI SKLEP KOMISIJE (EU) 2017/2316
   z dne 12. decembra 2017
   o razveljavitvi Odločbe 92/176/EGS o zemljevidih, ki se zagotovijo za uporabo omrežja Animo
   
      
         (notificirano pod dokumentarno številko C(2017) 8316)
      
   
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (1), ter zlasti člena 20(3) Direktive,
   ob upoštevanju naslednjega:
   
               (1)
            
            
               Za uvedbo računalniškega sistema, ki bi povezal veterinarske organe (omrežje Animo), je Komisija sprejela odločbe 91/398/EGS (2) 92/175/EGS (3) in 92/176/EGS (4).
            
         
               (2)
            
            
               Odločba 91/398/EGS in Odločba 92/175/EGS sta bili razveljavljeni, omrežje Animo pa nadomeščeno s celovitim računalniškim veterinarskim sistemom (TRACES), ki je spletno orodje za upravljanje vseh sanitarnih zahtevkov o trgovini znotraj Unije in uvozu živali, semena, zarodkov, hrane, krme in rastlin.
            
         
               (3)
            
            
               Odločbo 92/176/EGS bi bilo zato treba razveljaviti.
            
         
               (4)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Odločba 92/176/EGS se razveljavi.
   Člen 2
   Ta sklep je naslovljen na države članice.
   
      V Bruslju, 12. decembra 2017
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 224, 18.8.1990, str. 29.
   
      (2)  Odločba Komisije 91/398/EGS z dne 19. julija 1991 o računalniškem omrežju za povezavo med veterinarskimi organi (Animo) (UL L 221, 9.8.1991, str. 30).
   
      (3)  Odločba Komisije 92/175/EGS z dne 21. februarja 1992 o seznamu in opisu enot v računalniškem omrežju Animo (UL L 80, 25.3.1992, str. 1).
   
      (4)  Odločba Komisije 92/176/EGS z dne 2. marca 1992 o zemljevidih, ki se zagotovijo za uporabo omrežja Animo (UL L 80, 25.3.1992, str. 33).